als_Latn dik_Latn sag_Latn
Askush nuk e kishte menduar një kthesë të tillë të papritur që do të gëzonte të gjithë ata që punuan fort për një Shqipëri ndryshe dhe drejt BE. Deri mbrëmë gjithkush parashikonte një të ardhme jo fort të shndritshme, me një mazhorancë të ndarë më dysh, një Rama dhe PS që bënte fushatë duke kërkuar votën për integrimin më 18 qershor, pa PD pjesmarrëse dhe një Metë që megjithëse bënte fushatë të kushtueshme dhe marramendëse, ishte me “kokën pas” nga PD. Me kokën pas duke deklaruar se ishte gati të linte postin e Presidentit, postet e ministrave të LSI dhe gjithçka vetëm e vetëm që Rama të hiqte dorë nga arrroganca dhe opozita të garantohej realisht për zgjedhje të lira dhe të ndershme. Madje dhe mbrëmë teksa mbaroi takimi në tryezën e partive dhe Rama në mënyrë të papritur kërkoi një takim tête-à-tête me Bashën në kryesinë e Kuvendit, LSI përmes Vasilit deklaroi se ai ishte bashkë me opozitën pro shtyrjes së zgjedhjeve. Duke ofruar gjithçka. Duket se jo vetëm ai por as Meta dhe Berisha nuk e dinin se gjërat do të rrokulliseshin me kaq shpejtësi, dhe pritshmëritë do të tejkaloheshin për tre orë.
Madje LSI ishte e bindur se Rama nuk do të lëshonte, por që dhe Basha kishte urdhër të prerë nga Berisha që të mos lëshonte deri në këtë pikë që lëshoi. Ishin tre orë negociata kokë më kokë mes dy liderëve të partive më të mëdha në vend, të cilat përcaktuan të ardhmen evropiane të Shqipërisë, pikërisht nga Rama dhe Basha, të clët kaluan pengesat dhe vendosen për një marrëveshje të qëndrueshme. Në sytë e ndërkombëtarëve të cilët nuk ngurruan të përshëndesnin fort këtë qeveri “Rama-Basha”, si një qeveri të integrimit në Bashkimin Evropian. Por që në krye të herës për herë të parë këto tre orë negociata mes Ramës dhe Bashës mbrëmë, dhe ato pesë orë sot mes tyre dhe ekipeve respektive, sollën atë që prisnin të gjithë shqiptarët: Shembjen e republikës së vjetër. Për herë të parë Basha nuk pyeti më për Berishën ‘atin’ e tij politik, jo se ka qënë pa “izmën” e tij në këtë marrëveshje me Ramën, por ka tejkaluar atë që mendohej që nuk kalohej: Arritjen e një marrëveshjeje përtej asaj që pritej, me një datë zgjedhjesh brenda qershorit. Dhe për më tepër rënien dakord përtej asaj që priste Berisha: 100 përqind për të gjithë elementët e kërkuar. Duke lënë prapa gjuhën e forcës, gjuhën e kërcënimit, kauzë mbi të cilën di të ecë vetëm Sali Berisha.
Nga ana tjetër Edi Rama, prej të cilit pritej një ngërç për datën e zgjedhjeve, për ministritë dhe lëshimet e tjera, nuk mendohej se do të arrinte kaq lehtë të gjente gjuhën e përbashkët me liderin e ri të PD, për të arritur një marrëveshje e cila që tani ka hedhur themelet e të ardhmes së shpejtë të Shqipërisë në BE.
Meta nuk e besonte që Rama me atë sjelljen e tij në dukje arrogante do të arrinte të imponohej pa ndërmjetës dhe pa presion në këtë marrëveshje me Bashën.
Marrëveshja ka gjetur të papërgatitur në fakt si Metën ashtu dhe Berishën, të cilët siç pohoi dhe vetë Meta paktin e kishte marrë vesh nga media. Pavarësisht se nënvizoi faktin se ishte i lumtur për arritjen e paktit Rama-Basha dhe kishte vendosur që këtë lumturi të mos e ndante me aleatin e tij në bashkëqeverisje, kryeministrin Edi Rama por me “dobësinë” e tij siç e ka thënë shumë herë, Sali Berishën. Të cilit i ka vajtur në zyrë, në përpjekje për të gjetur sadopak ngushëllim, për të bërë zhurmimin në media, por dhe për ti dhënë pak meritë për arritjen e kësaj marrëveshjeje, si për të treguar se Basha nuk bën gjë pa lejen e Doktorit. Një skenar i trefishtë, por që për të gjithë shqiptarët, analistë në media apo njerëz në rrjetet sociale ka nxjerrë në pah një gjë të qartë: Sali Berisha dhe Ilir Meta janë mënjanuar dhe tashmë janë pa asnjë rol. Ka nxjerrë në pah më të rëndësishmen, Republika e Vjetër paska qënë më e thellë dhe nga mesnata e mbrëmshme është lënë pas, pa asnjë rol. Përfaqësuesit e kësaj republike të vjetër janë drejt largimit, njëri drejt pensionit njerëzor dhe tjetri drejt pensionit politik-Presidenca pa asnjë kompetencë.
Ndërkohë që rruga drejt së ardhmes evropiane është përshpejtuar me këtë marrëveshje mes Ramës dhe Bashës. Askush nuk e kishte menduar se e keqja do të donte kaq pak goditje, vetëm një ‘kolpo’ që të merrte rrugën andej nga është nisur, humnerës politike./Pamfleti.com
als_Latn als_Latn als_Latn als_Latn als_Latn als_Latn